25
Bilidadi: mutu kaweza kukala wa haki mbere za Mlungu
1 Chisha Bilidadi kula Shuwa achijibu achiamba,
2 “Endzi na kuogofya ni kpwa Mlungu,
iye nkuika amani ko kpwakpwe dzulu mlunguni.
3 Dze, jeshire rinaolangika?
Ni ani asiyengʼazirwa ni mwangawe?
4 Kpwa hivyo mutu anawezadze kukala na haki mbere za Mlungu?
Ye avyalwaye ni mchetu anawezadze kukala swafi?
5 Lola, hata nyo mwezi tauna mwanga wa kukola
na zo nyenyezi si swafi phakpwe matsoni,
6 dze, ye mutu ambaye ni dza bulu,
na mwanadamu ambaye ni dza mnyololo?”